
Vizes oldatok elektronedvesítése

Nedvestés alatt azt értjük, hogy a szilárd felületre helyezett folyadékcsepp
milyen alakot vesz fel. A nedvesítést a határfelületi energiák nagysága, és aránya
határozza meg. Abban az esetben, amikor egy ilyen folyadék/szilárd rendszerre külső
áramforrás segítségével potenciál különbséget kapcsolunk a nedvesítés mértéke
megváltozik.
Kutatómunkám során különböző vizes oldatok nedvestését vizsgáltam szénüveg
szubsztráton. Vizsgálataim során a nedvesítés mértékének megállapítására a
nyugvócsepp módszert alkalmaztam. Ennek az eljárásnak a lényege, hogy a szilárd
felületre, esetemben szénüveg lapkára helyezett folyadék csepp sziluettjét
fényképezzük, majd szoftver segítségével értékeljük a felvételeket, határozzuk meg a
peremszög értékeket.
Munkám során különböző koncentrációjú Nátrium-klorid (NaCl), Nátriumhidroxid (NaOH), illetve sósav (HCl) vizes oldataiból, különböző térfogatú cseppeket
használtam (5μl, 10μl). Figyelembe vettem, hogy a vizes oldat a szubsztrát felületéről
viszonylag gyorsan párolog, ezért a párolgás mértékének meghatározására külön
kísérlet sorozatot végeztem.
Az elektronedvesítés vizsgálatok során a cseppbe egy vékony volfram drótot
engedtünk, ez volt a kísérletek során az egyik elektród, míg a szénüveg lapka a másik
elektród (lásd 1. ábra), melyek között potenciosztát segítségével hoztam létre a
szükséges potenciál különbséget, úgy hogy közben az áramot állandó értéken
tartottam.

1. ábra: az elektronedvesítéses kísérletek sematikus modellje

Carbon glass substrate




